Waterpolo ontstaan in die 19de eeu as die "watervariant" van handbal. Dit is 'n watersport wat veral in Suid- en Oos-Europa gespeel word, en ook op professionele basis beoefen word. Waterpolo is 'n spansport wat in 'n swembad gespeel word. Die bedoeling is om die bal in jou teenstanders se doelhok te gooi. Vir elke geslaagde poging word een "doelpunt" toegeken. Die span wat aan die einde van die wedstryd die meeste doelpunte aangeteken het, is die wenner.